हिन्दुस्तान दे मशहूर लीडर स्व.मौलाना मुहम्मद अली जदूं कैंब्रिज युनिवर्सिटी च पढ़दे हे, उनें दिनें इक रोज़ उनें गी मच्छी दा शकार खेड़ने दा चा चढ़ेया। ओ इक ग्रा अल उठी गे। कश गै इक नाला बगदा हा। बिंद क दूर काले रंगै दा इक मकान हा। ए असली च इक पागलखाना हा, मौलाना होरें गी इसदा पता नईं हा। ओ ध्आढ़ी भर आस लाइयै बैठे रेह पर इकबी मतच्छी नईं फसी। खीर, मौलाना होर दोआस जन डोरी-बीड़ी लैइयै परतोन लंगे। जिसलै पागलखाने कोला लंगे तां इक आदमी ने उनेंगी कश सद‌्देया ते पुच्छन लगा-‘तूं कुन एं ते इत्थे के लैन आया हा ?’ मौलाना होरें जुनाब दित्ता-‘में हिन्दू-स्तानी आं, ते इत्थें मच्छी पगड़न आया हा।’